**Strigăt**

*Ileana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Strig către tine, Doamne

În pustiu.

Nu-ți reproșez nimic,

Vreau doar să știu!

Atâta răutate peste lume,

De unde vine, Doamne,

De la cine?

Nu-ți reproșez nimic,

Vreau doar să aflu,

Dacă mai ești cu mine

Atunci când pasu,

Care mă poartă

Ezitând prin viață,

Se-mpiedică

În zilele cu ceață.

Strig către tine, Doamne,

În arșiță.

Nu-ți reproșez

Și nici nu-ți cer nimica.

Mi-ai dat cât n-o să pot

O veșnicie,

Să dau și eu

Din tot ce mi-ai dat mie.

Strig către tine, Doamne,

În pustiu,

În ceață și-n arșiță.

Vreau să știu !

De unde Doamne

Atâta bunătate,

Ca să le vezi

Și să le ierți pe toate !

Strig către tine ,

Ca să-ți mulțumesc

Deși tu mă auzi

Și când șoptesc !